Document ID: 32012R0813

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 813/2012 ΤΗΣ ΕΠΙΤΡΟΠΉΣ
της 12ης Σεπτεμβρίου 2012
για την τροποποίηση του κανονισμού (ΕΚ) αριθ. 718/2007 για την εφαρμογή του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (ΜΠΒ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1085/2006 του Συμβουλίου, της 17ης Ιουλίου 2006, για τη θέσπιση μηχανισμού προενταξιακής βοήθειας (ΜΠΒ) (1) («κανονισμός ΜΠΒ»), και ιδίως το άρθρο 3 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 718/2007 της Επιτροπής, της 12ης Ιουνίου 2007, για την εφαρμογή του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (ΜΠΒ) (2) θεσπίζει λεπτομερείς κανόνες εφαρμογής του κανονισμού ΜΠΒ.
(2)
Με τον εκτελεστικό κανονισμό (ΕΕ) αριθ. 1292/2011 της Επιτροπής (3) τροποποιήθηκε ο κανονισμός (ΕΚ) αριθ. 718/2007, μεταξύ άλλων, για να αυξηθεί η προχρηματοδότηση που καταβάλλει η Επιτροπή στις χώρες που επωφελούνται από τις συνιστώσες που αφορούν την ανάπτυξη των ανθρώπινων πόρων και την αγροτική ανάπτυξη.
(3)
Σκοπός του εκτελεστικού κανονισμού (ΕΕ) αριθ. 1292/2011 ήταν η εναρμόνιση των ειδικών κανόνων προχρηματοδότησης για τις συνιστώσες που αφορούν την περιφερειακή ανάπτυξη, την ανάπτυξη των ανθρώπινων πόρων και την αγροτική ανάπτυξη, αλλά σημειώθηκε ένα συντακτικό λάθος κατά την τροποποίηση του άρθρου 160 παράγραφος 3 του κανονισμού (ΕΚ) αριθ. 718/2007. Το σφάλμα αυτό θα πρέπει να διορθωθεί.
(4)
Εκτός από τη διόρθωση του συντακτικού λάθους, θα πρέπει να εναρμονιστούν περαιτέρω οι ειδικοί κανόνες προχρηματοδότησης για τις συνιστώσες που αφορούν την περιφερειακή ανάπτυξη, την ανάπτυξη των ανθρώπινων πόρων και την αγροτική ανάπτυξη με την αφαίρεση από το άρθρο 160 παράγραφος 3 του κανονισμού (ΕΚ) αριθ. 718/2007 της παραπομπής στο άρθρο 42 παράγραφος 1, που είναι περιττή.
(5)
Οι διατάξεις του παρόντος κανονισμού είναι σύμφωνες με τη γνώμη της επιτροπής ΜΠΒ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 160 παράγραφος 3 του κανονισμού (ΕΚ) αριθ. 718/2007 αντικαθίσταται από το ακόλουθο κείμενο:
«3. Παράλληλα με τις διατάξεις του άρθρου 42, οι πληρωμές για την προχρηματοδότηση μπορεί να ανέρχονται στο 30 % της συνεισφοράς της Ευρωπαϊκής Ένωσης για τα τρία τελευταία έτη του προγράμματος. Όπου αυτό είναι αναγκαίο, και με βάση τα διαθέσιμα στις αναλήψεις υποχρεώσεων ποσά του προϋπολογισμού, η προχρηματοδότηση μπορεί να πραγματοποιηθεί σε δύο δόσεις».
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Σεπτεμβρίου 2012.

Labels: 15
19